Introduction song is due for NTR Movie
ఇంట్రడక్షన్ సాంగ్ తో ఎన్టీఆర్ సినిమాకు ముగింపు
ఎన్టీఆర్‌, సుకుమార్ క‌ల‌యిక‌లో  తొలిసారి రానున్న చిత్రం నాన్న‌కు ప్రేమ‌తో. సంక్రాంతి కానుక‌గా ప్రేక్ష‌కుల ముందుకు రానుంది.
TNN | Updated:
Dec 17, 2015, 12:46PM IST
ఎన్టీఆర్‌, సుకుమార్ క‌ల‌యిక‌లో తొలిసారి రానున్న చిత్రం నాన్న‌కు ప్రేమ‌తో . సంక్రాంతి కానుక‌గా ప్రేక్ష‌కుల ముందుకు రానుంది. ఇటీవ‌లే పూర్త‌యిన స్పెయిన్ షెడ్యూల్‌తో ఈ చిత్ర టాకీపార్ట్ పూర్త‌యింది. ప్ర‌స్తుతం నిర్మాణానంత‌ర కార్య‌క్ర‌మాల‌ను శ‌ర‌వేగంగా జ‌రుపుతున్న‌ట్లు స‌మాచారం. సినిమాకు సంబంధించి హీరో ప‌రిచ‌య గీతం మాత్ర‌మే బ్యాల‌న్స్‌గా ఉన్న‌ట్లు తెలిసింది. అన్న‌పూర్ణ స్టూడియోలో ఎన్టీఆర్‌పై ఈ పాట‌ను భారీ స్థాయిలో తెర‌కెక్కించేందుకు స‌న్నాహాలు చేస్తున్న‌ట్లు స‌మాచారం. ఇందుకోసం ఆర్ట్ డైరెక్ట‌ర్ ర‌వీంద‌ర్ సార‌థ్యంలో భారీ వింటేజ్ సెట్‌ను సిద్ధం చేస్తున్న‌ట్లు తెలిసింది. ఈ వారంలో చిత్రీక‌ర‌ణ‌ను ప్రారంభించ‌నున్న‌ట్లు తెలిసింది. ఎన్టీఆర్‌కు జోడీగా ఈ చిత్రంలో ర‌కుల్ ప్రీత్‌సింగ్ క‌థానాయిక‌గా న‌టించ‌నుంది. ఈ సినిమాలో త‌న పాత్ర‌కు తొలిసారి సొంతంగా డ‌బ్బింగ్ చెబుతోన్న ఆమె ప్ర‌స్తుతం ఆ ప‌నిలో బిజీగా ఉన్న‌ట్లు తెలిసింది. బి.వి.ఎస్‌.ఎన్ ప్ర‌సాద్ ఈ చిత్రాన్ని నిర్మించ‌నున్నారు.